ร้านนี้เปิดมานานพอควร เพียงแต่อยู่ในทำเลค่อนข้างลึก จากทางถนนศรีสุขลัดไปสนามบินโดยใช้ ซอยพรหมประกาย แต่ย่านนั้นก็มีร้านอาหารอยู่หลายร้านเหมือนกัน
การตกแต่งธรรมดาๆ เก้าอี้ทำจากล้อเกวียนเป็นเอกลักษณ์ เมนูสเต๊กก็ไม่มาก ที่สั่งไปก็เป็นเซอร์ลอยน์ สเต๊กเนื้อสัน แล้วก็สเต๊กปลา เสริฟพร้อมสลัด เฟ้รนฟรายด์ ขนมปัง หน้าตาบ้านๆไม่หรูหรา แต่รสชาติโอเค เนื้อนุ่ม ด้านอาหารไทยก็มี ที่ชอบก็เป็นแกงป่าหมูสับ รสจัดพริกไท เผ็ดร้อนกำลังดี ปลานิลทอดน้ำปลาราคาไม่แพงทานกับยำมะม่วงที่มีให้ ส้มตำก็มีสำหรับสาวๆรสแซ่บ ลาบหมู ยำทะเล ตบท้ายด้วยปลาหมึกผัดไข่เค็ม โดยรวมอาหารทุกเมนูผ่านมาตรฐานครับ
        บริการก็ทั่วไปไม่ขาดตอน แต่เด็กอาจจะยังใหม่เลยไม่คล่องตัวเท่าไร ราคาก็อยู่ในระดับพอดีไม่แพง คุ้มค่ากับคุณภาพ ร้านนี้ผมทานประจำ